
ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 362 
Οργανισμός διοικητικών υπηρεσιών Τεχνολογικού 
Εκπαιδευτικού Ιδρύματος Λάρισας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις 

α. του άρθρου 20 του Ν. 2503/1997 "Διοίκηση, Οργάνω¬ 
ση, στελέχωσητης Περιφέρειας, ρύθμιση θεμάτωνγιατην 
τοπική αυτοδιοίκηση και άλλες διατάξεις" (ΦΕΚ 107 Α). 

β. Του άρθρου 29Ατου Ν. 1558/1985 (ΦΕΚ 137 Α) που 
προστέθηκε με το άρθρο 27 του Ν. 2081/1992 (ΦΕΚ 154 
Α') και αντικαταστάθηκε μετηνπαρ. 2α του άρθρου 1 του 
Ν. 2469/1997 (ΦΕΚ38 Α). 

2. Το γεγονός ότι από τις διατάξεις του παρόντος δια¬ 
τάγματος προκαλείται επί του κρατικού προϋπολογισμού 
δαπάνη ύψους 110.000 ΕΥΡΩ κατάτοτρέχον οικονομικό 
έτος, που θα αντιμετωπισθεί από τις πιστώσεις του προϋ¬ 
πολογισμού του ΥΠ.Ε.Π.Θ. (Ε.Φ. 19-240, ομάδα ΚΑΕ 
0200) και 220.000 ΕΥΡΩ, περίπου, ετησίως, κατά την επό¬ 
μενη πενταετία η οποία θα αντιμετωπίζεται από τις πιστώ¬ 
σεις που θα εγγράφονται προς τούτο, στην προαναφερό- 
μενη ομάδα ΚΑΕ του ιδίου Ε.Φ. 

3. Την ΔΙΔΚ Φ. 1/2/22875/31.10.2001 κοινή απόφαση 
του Πρωθυπουργού κοίτης Υπουργού Εσωτερικών, Δη¬ 
μόσιας Διοίκησης και Αποκέντρωσης "Ανάθεση αρμοδιο¬ 
τήτων στους Υφυπουργούς Εσωτερικών, Δημόσιας Διοί¬ 
κησης και Αποκέντρωσης" (ΦΕΚ 1480 Β). 

4. Την 1039386/441/Α0006/31.10.2001 κοινή απόφαση 
του Πρωθυπουργού και του Υπουργού Οικονομικών "Κα¬ 
θορισμός αρμοδιοτήτων των Υφυπουργών, Οικονομικών" 
(ΦΕΚ 1485 Β). 

5. Τις διατάξεις του Π.Δ. 81/2002 "Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών" (ΦΕΚ. 57 Α'). 

6. Την ΣΤ5/53/31.10.2001 κοινή απόφαση του Πρωθυ¬ 
πουργού και του Υπουργού Εθνικής Παιδείας και Θρη¬ 
σκευμάτων "Καθορισμός αρμοδιοτήτων των Υφυπουρ¬ 
γών Εθνικής Παιδείας και Θρησκευμάτων" (ΦΕΚ 1484 Β). 

7. Την 433/2002 γνωμοδότηση του Συμβουλίου της Επι¬ 
κράτειας, με πρόταση των Υφυπουργών Εθνικής Παιδεί¬ 
ας και Θρησκευμάτων, Εσωτερικών, Δημόσιας Διοίκησης 


και Αποκέντρωσης και Οικονομίας και Οικονομικών, απο¬ 
φασίζουμε: 

ΜΕΡΟΣ ΠΡΩΤΟ 

ΔΙΑΡΘΡΩΣΗ - ΑΡΜΟΔΙΟΤΗΤΕΣ 

ΚΕΦΑΛΑΙΟ Α' 

ΒΑΣΙΚΗ ΔΙΑΡΘΡΩΣΗ 

Άρθρο 1 

Γενικές Διατάξεις 

1. Η διοικητική και γραμματειακή στήριξη των μονάδων 
του Τεχνολογικού Εκπαιδευτικού Ιδρύματος (Τ.Ε.Ι.) Λάρι¬ 
σας στο εν γένει εκπαιδευτικό και ερευνητικό τους έργο 
διενεργείται από τις διοικητικές του υπηρεσίες. 

2. Οι διοικητικές υπηρεσίες διαρθρώνονται στις οργανι¬ 
κές μονάδες που αναφέρονται στο άρθρο 2 του παρόντος 
διατάγματος. 

Άρθρο 2 
Διάρθρωση 

Οι διοικητικές υπηρεσίες του Τ.Ε.Ι. Λάρισας διαρθρώ¬ 
νονται σε οργανικές μονάδες ως εξής: 

1. Διευθύνσεις 

α. Διεύθυνση Διοικητικού 
β. Διεύθυνση Οικονομικού 

γ. Διεύθυνση Πληροφορικής και Τεχνικών Υπηρεσιών 

2. Αυτοτελή τμήματα: 

α. Τμήμα Δημοσίων και Διεθνών Σχέσεων 
β. Τμήμα Εκδόσεων και Βιβλιοθήκης 
γ. Τμήμα Ερευνητικών Προγραμμάτων 
δ. Τμήμα Περίθαλψης και Κοινωνικής Μέριμνας 
ε. Τμήμα Παιδικού Σταθμού 
στ. Τ μήμα Αγροκτήματος 

ζ. Γραμματεία Προέδρου - Αντιπροέδρου και Γενικού 
Γ ραμματέα 

η. Γραμματείες Σχολών (μία για κάθε Σχολή) 
θ. Γ ραμματείες Τ μημάτων (μία για κάθε Τ μήμα) 

3. Παράρτημα 

ΚΕΦΑΛΑΙΟ Β' 

ΔΙΑΡΘΡΩΣΗ - ΑΡΜΟΔΙΟΤΗΤΕΣ ΔΙΕΥΘΥΝΣΕΩΝ - 
ΤΜΗΜΑΤΩΝ - ΓΡΑΜΜΑΤΕΙΩΝ ΚΑΙ ΛΟΙΠΩΝ ΥΠΗΡΕΣΙΩΝ 

Άρθρο 3 

Διεύθυνση Διοικητικού 

1) Η Διεύθυνση Διοικητικού συγκροτείται από τα ακό¬ 
λουθα Τμήματα: 

α. Τμήμα Προσωπικού 

β. Τμήμα Διοικητικής Μέριμνας και Πρωτοκόλλου 
γ. Τμήμα Συλλογικών και Ατομικών Οργάνων και Επι¬ 
τροπών 

δ. Τμήμα Σπουδών, Πρακτικής Άσκησης και Σταδιοδρο¬ 
μίας 

2. Οι αρμοδιότητες της Διεύθυνσης Διοικητικού κατα- 
νέμονται στα Τμήματα ως εξής: 

αα) Τμήμα Προσωπικού, στην αρμοδιότητα του οποίου 
υπάγονται όλα τα θέματα που έχουν σχέση με την εν γένει 
υπηρεσιακή κατάσταση του κάθε φύσης και σχέσης εργα¬ 
σίας προσωπικού του Τ.Ε.Ι. όπως διορισμοί, προσλήψεις, 
μονιμοποιήσεις, εξελίξεις, αποσπάσεις, μετακινήσεις, χο¬ 
ρήγηση αδειών, έκδοση μισθολογικών πράξεων, πειθαρ¬ 
χικά, τήρηση προσωπικών μητρώων, απολύσεις, αποδο¬ 
χές παραιτήσεων από την υπηρεσία, μέριμνα για τη συ- 
νταξιοδότηση καθώς και κάθε άλλο θέμα που από τη φύση 
του ανάγεται στην αρμοδιότητα του Τμήματος. 

ββ) Τμήμα Διοικητικής Μέριμνας και Πρωτοκόλλου, 
στην αρμοδιότητα του οποίου υπάγονται όλα τα θέματα 
που έχουν σχέση με τις εργασίες πρωτοκόλλου, την τή¬ 
ρηση του γενικού αρχείου του Τ.Ε.Ι., και την κωδικοποίη¬ 
ση της νομοθεσίας και νομολογίας που διέπει την εν γένει 
λειτουργία του ιδρύματος σε συνεργασία με το Τμήμα 
Πληροφορικής, την εν γένει παραγωγή και αναπαραγωγή 
εγγράφων και εντύπου υλικού με οποιαδήποτε τεχνικό 
μέσο, την διεκπεραίωση και αποστολή της αλληλογρα¬ 
φίας του Τ.Ε.Ι., τη βεβαίωση ακρίβειας αντιγράφων και 
φωτοαντιγράφων και κάθε άλλο θέμα σχετικό με τη δια¬ 
χείριση του αναλώσιμου υλικού για τη λειτουργία των 
Υπηρεσιών Διοικητικής Μέριμνας, και ό,τι αφορά την φύ¬ 
λαξη και την καθαριότητα των χώρων του ιδρύματος, την 
λειτουργία του τηλεφωνικού κέντρου, τωντηλετύπων και 
λοιπών μέσων επικοινωνίας. 

γγ) Τμήμα Συλλογικών και Ατομικών Οργάνων και Επι¬ 
τροπών, στην αρμοδιότητα του οποίου υπάγονται όλα τα 
θέματα που έχουν σχέση με την συγκρότηση, την λει¬ 
τουργία και την γραμματειακή υποστήριξη των συλλογι¬ 
κών οργάνων του Τ.Ε.Ι. και ιδίως της Συνέλευσης, του 
Συμβουλίου του ΤΕΙ,του Τεχνικού Συμβουλίου, του Περι¬ 
φερειακού Συμβουλίου Τεχνολογικής Εκπαίδευσης και 
των Υπηρεσιακών Συμβουλίων, με τις διαδικασίες εκλο¬ 
γής και ανάδειξης των ατομικών και συλλογικών οργάνων 
του ΤΕΙ καθώς και με την έκδοση των πράξεων για τη συ¬ 
γκρότηση των πάσης φύσεως επιτροπών και ομάδων ερ¬ 
γασίας. 

δδ) Τμήμα Σπουδών Πρακτικής Άσκησης και Σταδιο¬ 
δρομίας, στην αρμοδιότητα του οποίου υπάγονται όλα τα 
θέματα που έχουν σχέση με τη συγκέντρωση των κάθε 
φύσεως νομοθετημάτων, αποφάσεων και εγκυκλίων, που 
αφορούν τις σπουδές και το συντονισμό της ομοιόμορ¬ 
φης εφαρμογής τους, 

τη μέριμνα για την πρακτική άσκηση των σπουδαστών 
σε συνεργασία με τα τμήματα των Σχολών με κύρια επι¬ 
δίωξη την αποδοτική άσκηση των σπουδαστών και την 
αποτελεσματική σύνδεση της εκπαίδευσης με την παρα¬ 
γωγή, 

τη μέριμνα για την εξασφάλιση των αναγκαίων κάθε φο¬ 
ρά θέσεων για την πρακτική άσκηση των σπουδαστών 
όλων των τμημάτων, 

την ενημέρωση για την επαγγελματική αποκατάσταση 
των αποφοίτων και ειδικότερα: 
τη μέριμνα για την ενημέρωση των σπουδαστών για τις 


νέες τάσεις που επικρατούν και τις ελλείψεις δεξιοτήτων 
που παρατηρούνται στην αγορά εργασίας και τις προο¬ 
πτικές που διαφαίνονται για το άμεσο μεσοπρόθεσμο και 
μακροπρόθεσμο μέλλον, 

τη μέριμνα για τη συγκέντρωση στοιχείων σχετικών με 
τις ανάγκες των επιχειρήσεων σε ανθρώπινο δυναμικό, 
την παροχή συμβουλών στους σπουδαστές για την 
ανεύρεση θέσεως εργασίας και τον σχεδίασμά της στα¬ 
διοδρομίας τους, 

τη μέριμνα για την επαφή των επιχειρήσεων με τους 
σπουδαστές είτε με μεμονωμένες συναντήσεις είτε με τη 
διοργάνωση ημερίδων - συναντήσεων, 
τηντήρηση βάσεως δεδομένων, η οποία θα συμπληρώ¬ 
νεται με τα στοιχεία όλων των τελειόφοιτων και αποφοί¬ 
των με αίτηση των ενδιαφερομένων, 
την ενημέρωση των σπουδαστών σε θέματα ειδικών 
προγραμμάτων επιμόρφωσης μετεκπαίδευσης και ειδί¬ 
κευσης σπουδών. 

Άρθρο 4 

Διεύθυνση Οικονομικού 

1) Η Διεύθυνση Οικονομικού συγκροτείται από τα ακό¬ 
λουθα Τμήματα: 

α) Τμήμα Προϋπολογισμού Δαπανών και Κοινοτικού 
Πλαισίου Στήριξης (Κ.Π.Σ.) 

β) Τμήμα Μισθοδοσίας και Αποζημιώσεων, Προμηθειών 
και Περιουσίας 

γ) Τμήμα Σπουδαστικής Μέριμνας 

2) Οι αρμοδιότητες της Διεύθυνσης Οικονομικού κατα- 
νέμονται στα Τμήματα ως εξής: 

αα) Τμήμα Προϋπολογισμού Δαπανών και Κοινοτικού 
Πλαισίου Στήριξης (Κ.Π.Σ.) στην αρμοδιότητα του οποίου 
υπάγονται όλα τα θέματα που έχουν σχέση με: 

τη σύνταξη και αναμόρφωση του προϋπολογισμού, τη 
σύνταξη του απολογισμού και ισολογισμού και την υπο¬ 
βολή τους στα αρμόδια όργανα προς έγκριση, 
την παρακολούθηση των εσόδων του Τ.Ε.Ι. και την έκ¬ 
δοση των γραμματίων είσπραξης. Ως έσοδα εννοούνται 
επιχορηγήσεις από τον τακτικό προϋπολογισμό και δη¬ 
μόσιες επενδύσεις, επιχορηγήσεις από λοιπούς φορείς 
του εσωτερικού και του εξωτερικού, επιστροφές χρημά¬ 
των κ.λπ. έσοδα υπέρ τρίτων, 
τη σύνταξη οικονομικών εκθέσεων και βεβαιώσεων, 
τις πράξεις προβλέψεων στον προϋπολογισμό (δηλαδή 
πράξεις ανάληψης υποχρεώσεων σε βάρος των πιστώσε¬ 
ων του προϋπολογισμού του ΤΕΙ) και 
τηντήρηση αρχείου επί όλων των θεμάτων αρμοδιότη¬ 
τας του τμήματος. 

την αναγνώριση, εκκαθάριση και ενταλματοποίηση δα¬ 
πανών που αφορούν τις πάσης φύσεως προμήθειες, αγο¬ 
ρές και λοιπές δαπάνες που βαρύνουν τον προϋπολογι¬ 
σμό του ΤΕΙ, 

την αποστολή όλων των χρηματικών ενταλμάτων πλη¬ 
ρωμής και προπληρωμής του Ιδρύματος στην αρμόδια 
υπηρεσία του Ελεγκτικού Συνεδρίου προς θεώρηση, 
την πληρωμή των υποχρεώσεων του Ιδρύματος (οδοι¬ 
πορικά, προμηθευτές κ.λπ.) πληντων δαπανών μισθοδο¬ 
σίας και αποζημιώσεων που υπάγονται στο Τμήμα Μισθο¬ 
δοσίας και Αποζημιώσεων, 

την έκδοση χρηματικών ενταλμάτων πληρωμής για 
αποδόσεις στο Δημόσιο και στα Ταμεία των φόρων και 
των κρατήσεων, 

τον έλεγχο των λογαριασμών του Ιδρύματος, 

την τήρηση των απαιτουμένων βιβλίων, σύμφωνα με τις 
διατάξεις του Δημόσιου Λογιστικού, 
την τήρηση του αρχείου των πρωτοτύπων θεωρημένων 
χρηματικών ενταλμάτων πληρωμής και προπληρωμής και 
των παραστατικών αυτών, 

την παρακολούθηση των κονδυλίων που προέρχονται 
από Κοινοτικά Πλαίσια Στήριξης και τη συνεργασία με τις 
αρμόδιες υπηρεσίες του εσωτερικού και εξωτερικού για 
την απορρόφηση αυτών των κονδυλίων. 

ββ) Τμήμα Μισθοδοσίας και Αποζημιώσεων, Προμηθει¬ 
ών και Περιουσίας στην αρμοδιότητα του οποίου υπάγο¬ 
νται όλα τα θέματα που έχουν σχέση με: 

την αναγνώριση και εκκαθάριση δαπανών μισθοδοσίας, 
αποδοχών και κάθε είδους αποζημιώσεων και αμοιβών 
του κάθε φύσης και σχέσης εργασίας προσωπικού, 
την αναγνώριση και εκκαθάριση δαπανών για μετακινή¬ 
σεις εκτός έδρας, 

την αναγνώριση και εκκαθάριση δαπανών, αποζημιώσε¬ 
ων μελών συμβουλίων, επιτροπών και ομάδων εργασίας 
καθώς και με 

την τήρηση των αναγκαίων βιβλίων, φορολογικών μη¬ 
τρώων και στοιχείων. 

Την υλοποίηση του προγράμματος προμηθειών σύμ¬ 
φωνα με τις ισχύουσες διατάξεις, ήτοι τη διεκπεραίωση 
όλων των απαραίτητων διαδικασιών για τις προμήθειες 
εργαστηριακού, επιστημονικού, κτιριακού εξοπλισμού, 
των αναλωσίμων ειδών, καθώς και την εκτέλεση διαφό¬ 
ρων εργασιών. 

Τη διαχείριση κάθε είδους αναλώσιμου υλικού, 
την αξιοποίηση και διαχείριση της κινητής και ακίνητης 
περιουσίαςτου ΤΕΙ., 

την απογραφή των περιουσιακών στοιχείων και 
την τήρηση των αναγκαίων βιβλίων και στοιχείων, 
γγ) Τμήμα Σπουδαστικής Μέριμνας, στην αρμοδιότητα 
του οποίου υπάγονται όλα τα θέματα που έχουν σχέση με: 

τη διοικητική υποστήριξη για την εκπλήρωση των σκο¬ 
πών της Σπουδαστικής Λέσχης που είναι: 

- Η μέριμνα για την εξασφάλιση της απαραίτητης υλικο- 
τεχνικής υποδομής, παροχής σίτισης και στέγασης στους 
σπουδαστές του Τ.Ε.Ι. 

- Η μέριμνα για την οργάνωση και λειτουργία βιβλιοθη¬ 
κών, αναγνωστηρίων, αναψυκτηρίων, εντευκτηρίων και 
λοιπών χώρων αναψυχής και άθλησης των σπουδαστών. 

- Η μέριμνα για την διοργάνωση αθλητικών, καλλιτεχνι¬ 
κών, πολιτιστικών και κοινωνικών εκδηλώσεων εντός και 
εκτός της χώρας. 

- Η μέριμνα για την περιοδική έκδοση ενημερωτικών 
φυλλαδίων με πληροφορίες γύρω από τις διευκολύνσεις 
και τον τρόπο που παρέχονται στους σπουδαστές. 

- Η παροχή πληροφοριών σχετικά με την χορήγηση σπου¬ 
δαστικών δανείων, υποτροφιών και άλλων βοηθημάτων. 

Άρθρο 5 

Διεύθυνση Πληροφορικής και Τεχνικών Υπηρεσιών 

1) Η Διεύθυνση Πληροφορικής και Τεχνικών Υπηρεσιών 
συγκροτείται από τα ακόλουθα Τμήματα: 

α) Τμήμα Πληροφορικής 
β) Τμήμα Μελετών - Κατασκευών 
γ) Τμήμα Συντήρησης 

2) Οι αρμοδιότητες της Διεύθυνσης Πληροφορικής και 
Τεχνικών Υπηρεσιών κατανέμονται στα τμήματα ως εξής: 

αα. Τμήμα Πληροφορικής, στην αρμοδιότητα του οποί¬ 
ου υπάγονται όλα τα θέματα που έχουν σχέση με: 


την εξασφάλιση της αποτελεσματικής λειτουργίας των 
μηχανογραφικών συστημάτων (κεντρικών και περιφερει¬ 
ακών), 

τη μέριμνα για την ασφαλή τήρηση των αρχείων πληρο¬ 
φοριών και των προγραμμάτων, ώστε να επιταχύνεται η 
απρόσκοπτη λειτουργία των υπηρεσιών του Ιδρύματος, 
την παρακολούθηση των τεχνολογιών οργάνωσης γρα¬ 
φείου και την πρόταση νέων εφαρμογών με την υιοθέτη¬ 
ση των τεχνολογιών αυτών, 

την ανάλυση και σχεδίαση των διαδικασιών λειτουργίας 
των διοικητικών υπηρεσιών του Ιδρύματος με σκοπό την 
ανάπτυξη των σχετικών πληροφοριακών συστημάτων, 
τη μέριμνα για την τήρηση των βαθμών ασφαλείας των 
αρχείων πληροφοριών ώστε να εξασφαλίζεται η εμπι¬ 
στευτικότητά τους, 

την παρακολούθηση των δυσλειτουργιών των πληρο¬ 
φοριακών συστημάτων και την φροντίδα για την άρση αυ¬ 
τών, 

τη συνεργασία με το Τμήμα Σχεδιασμού και Οργάνω¬ 
σης για την επανεξέταση των διαδικασιών και της μηχα¬ 
νογραφικής τους υποστήριξης, 
τη μέριμνα για την σύνταξη προδιαγραφών εξοπλισμού 
Πληροφορικής (ΗαΓάνναΓθ/δοίΙνναΓθ) για τις υπάρχουσες 
ή νέες ανάγκες των διοικητικών υπηρεσιών του Ιδρύμα¬ 
τος, καθώς επίσης και γιατη σύνταξη συμβάσεων προμή¬ 
θειας και συντήρησης του εξοπλισμού Πληροφορικής, 
την επιμέλεια του δικτύου των τερματικών μονάδων και 
των περιφερειακών συσκευών, 
τη φροντίδα γιατη βασική συντήρηση μηχανημάτων, 
τη μέριμνα για την ικανοποιητική λειτουργία του Η/Υ 
από πλευράς λογισμικού με συνεχή έλεγχο απόδοσης, 
την παρακολούθηση της βελτίωσης και ενημέρωσης με 
νέες εκδόσεις του λειτουργικού συστήματος και των βοη¬ 
θητικών του προγραμμάτων, 
την παροχή στα στελέχη των διοικητικών υπηρεσιών κά¬ 
θε δυνατής βοήθειας στην προσπάθειά τους να εγκατα- 
στήσουν τοπικές εφαρμογές στους περιφερειακούς 
σταθμούς εργασίας τους (π.χ. επεξεργασία κειμένων, ορ¬ 
γάνωση αρχείων, επεξεργασία πινάκων κ.λπ.) και την εξα¬ 
σφάλιση της συμβατότητας των εφαρμογών αυτών με τα 
κεντρικά πληροφοριακά συστήματα, 
την ευθύνη για την έγκαιρη προμήθεια των αναλωσίμων 
μηχανογραφικών υλικώντης Διεύθυνσης, σύμφωνα με τις 
διαδικασίες προμηθειών του Ιδρύματος, 
τη διασφάλιση της συντήρησης του εξοπλισμού με βά¬ 
ση τις υπάρχουσες συμβάσεις, 
την ενημέρωση και εκπαίδευση των χρηστών των διοι¬ 
κητικών υπηρεσιών του Ιδρύματος σε θέματα πληροφο¬ 
ρικής, 

τη μέριμνα γιατη συγκέντρωση, ταξινόμηση και ανάλυ¬ 
ση στατιστικών στοιχείων σχετικά με τους σπουδαστές, 
το πάσης φύσεως προσωπικό, τα οικονομικά μεγέθη, τον 
εξοπλισμό και τα ερευνητικά προγράμματα του Ιδρύμα¬ 
τος, τη συστηματική συλλογή των στοιχείων αυτών σε συ¬ 
νεργασία με τις καθ’ ύλην αρμόδιες υπηρεσίες και τη συ¬ 
γκρότηση και ενημέρωση αρχείου στατιστικών στοιχείων, 
τη μέριμνα για τη μελέτη και υπόδειξη μέτρων για την 
απλούστευση γραφειοκρατικών τύπων και διαδικασιών 
(τυποποίηση εγγράφων, τρόπος επικοινωνίας και πληρο¬ 
φόρησης, εισαγωγή μέσων σύγχρονης τεχνολογίας 
κ.λπ.) και την παρακολούθηση της εφαρμογής των μέ¬ 
τρων αυτών, 

τη μέριμνα για την κατάρτιση μελετών και εισηγήσεων 

καθιέρωσης προσφορότερων μεθόδων εργασίας για τα¬ 
χύτερη διεκπεραίωση των διοικητικών θεμάτων, 
τη μέριμνα για την ανάπτυξη και εφαρμογή από τις κατ’ 
αντικείμενο αρμόδιες υπηρεσίες σύγχρονων τεχνικών με¬ 
θόδων, την υπόδειξη τρόπων για την εκκαθάριση και μι- 
κροφωτογράφηση του αρχείου του Ιδρύματος, 
την εισήγηση μέτρων για τη βελτίωση των συνθηκών ερ¬ 
γασίας, 

τη μελέτη των χρησιμοποιούμενων εντύπων και υπόδει¬ 
ξη και εισήγηση τρόπων για τη βελτίωση και την τυποποί¬ 
ησή τους, 

τη σχεδίαση νέων απλουστευμένων εντύπων, ιδιαίτερα 
εκείνων που αναφέρονται στις συναλλαγές των υπηρε¬ 
σιών του Ιδρύματος με τους σπουδαστές, 
τη μέριμνα για το σχεδίασμά και υλοποίηση όλων των 
απαραίτητων βάσεων πληροφοριών και την παροχή εξυ¬ 
πηρέτησης προς τις διοικητικές υπηρεσίες, 
την καταγραφή των αναγκών όλωντων φορέωντου Ιδρύ¬ 
ματος για πληροφορία και τη μέριμνα για την ικανοποίησή 
τους με πρόσβαση σε άλλες βάσεις δεδομένων εσωτερι¬ 
κού και εξωτερικού μέσω των υπαρχόντων δικτύων, 
την υποστήριξη των χρηστών (διοικ. υπηρεσίες, εκπαι¬ 
δευτικό προσωπικό, προσωπικό ερευνητικών προγραμ¬ 
μάτων, σπουδαστές) στην αναζήτηση και πρόσβαση σε 
διεθνείς βάσεις δεδομένων, 
τη μέριμνα για την τυποποίηση της πληροφορίας προ- 
κειμένου να καθίσταται συμβατή σε ετερογενή περιβάλ¬ 
λοντα εργασίας, 

την υποβολή προτάσεων για την αξιολόγηση της απο- 
τελεσματικότητας των κάθε είδους μηχανογραφικών 
προγραμμάτων για την επίτευξη συγκεκριμένων στόχων. 

ββ) Τμήμα Μελετών - Κατασκευών, στην αρμοδιότητα 
του οποίου υπάγονται άλατα θέματα που έχουν σχέση με: 

τη σύνταξη ή ανάθεση εκπόνησης τεχνικών και οικονο¬ 
μικών μελετών για κατασκευές και επισκευές έργων, 
τη δημοπράτηση έργων ή μελετών, την κατάρτιση των 
απαιτούμενων τευχών και συμβάσεων, 
την επίβλεψη έργων ή μελετών που ανατέθηκαν ύστερα 
από διαγωνισμό ή από απ’ ευθείας ανάθεση, σύμφωνα με 
την ισχύουσα κάθε φορά νομοθεσία, 
τη σύνταξη και τον έλεγχο των επιμετρήσεων, πρωτο¬ 
κόλλων αφανών εργασιών, λογαριασμών, Πρωτοκόλλου 
Κανονισμού Νέων Τιμών Μονάδος Εργασιών Συγκριτικών 
Πινάκων, Πρωτοκόλλων παραλαβής έργων ή μελετών 
σύμφωνα με όσα ορίζει η σχετική μετά δημόσια έργα Νο¬ 
μοθεσία, 

τη σύνταξη κτιριολογικών προγραμμάτων και τη μέρι¬ 
μνα για την έγκριση και την υλοποίησή τους, 
τη διενέργεια αυτοψιών και τη σύνταξη γνωματεύσεων 
και εκθέσεων για τεχνικά θέματα, 
τον καθορισμό των τεχνικών προδιαγραφών για την 
προμήθεια υλικού και μηχανημάτων για τις κατασκευές 
και επισκευές, 

τη σύνταξη μελετών για την ανάπτυξη του προσωπικού 
στις κτιριακές εγκαταστάσεις, 
την τήρηση της αλληλογραφίας και του αρχείου για τα 
θέματα αρμοδιότητας του Τμήματος την υποβολή προτά¬ 
σεων χωροταξικού σχεδιασμού των υπηρεσιών του Ιδρύ¬ 
ματος. 

γγ) Τμήμα Συντήρησης, στην αρμοδιότητα του οποίου 
υπάγονται όλα τα θέματα που έχουν σχέση με: 

τη συνεχή επιθεώρηση των κτιριακών, ηλεκτρολογικών, 
μηχανολογικών, υδραυλικών εγκαταστάσεων, του τηλε¬ 


φωνικού δικτύου και των κλιματιστικών εγκαταστάσεων 
και η συντήρησή του από το μόνιμο τεχνικό προσωπικό, 
τη σύνταξη τεχνικών μελετών για τις απαιτούμενες ερ¬ 
γασίες συντήρησης και επισκευής που ξεπερνούν τις δυ¬ 
νατότητες του τεχνικού προσωπικού και η εισήγηση για 
ανάθεση των εργασιών αυτών σε ιδιώτες σύμφωνα με 
όσα ορίζει η νομοθεσία για τα δημόσια έργα, 
τη σύνταξη προδιαγραφών και τη μέριμνα για την προ¬ 
μήθεια του αναγκαίου για τη συντήρηση των εγκαταστά¬ 
σεων υλικού, ανταλλακτικών και εργαλείων, 
την τήρηση αποθήκης υλικού συντήρησης, ανταλλακτι¬ 
κών και εργαλείων, 

την ευθύνη για την κατάρτιση, έγκριση και επίβλεψη 
εφαρμογής προγραμμάτων ετήσιας συντήρησης των κτι¬ 
ρίων και των λοιπών εγκαταστάσεων του Τ.Ε.Ι., 
τη μέριμνα για την πυρασφάλεια των εγκαταστάσεων 
του Τ.Ε.Ι., 

τη μέριμνα για την εκτέλεση έργων συντήρησης και 
ανάπτυξης του πρασίνου, 

την τήρηση αλληλογραφίας και αρχείου για θέματα αρ¬ 
μοδιότητας του Τμήματος. 

Άρθρο 6 

Αυτοτελές τμήμα Δημοσίων και Διεθνών Σχέσεων 

Στην αρμοδιότητα του αυτοτελούς τμήματος Δημοσίων 
και Διεθνών Σχέσεων υπάγονται άλατα θέματα που έχουν 
σχέση με: 

την καλλιέργεια, ανάπτυξη και οργάνωση των δημοσίων 
σχέσεωντου Τ.Ε.Ι., 

τη μέριμνα για τον προγραμματισμό και την οργάνωση 
της προβολής στη δημοσιότητα της εκπαιδευτικής, ερευ¬ 
νητικής και λοιπής δραστηριότητας του Τ.Ε.Ι., 
τη μέριμνα για την οργάνωση και διεξαγωγή διαλέξεων, 
συνεδρίων, τελετών, εορτών, λοιπών πολιτιστικών εκδη¬ 
λώσεων και την τήρηση της σχετικής εθιμοτυπίας, 
την παρακολούθηση του τύπου και των λοιπών Μέσων 
Μαζικής Ενημέρωσης σε θέματα που αφορούν το Τ.Ε.Ι. 
και την επιμέλεια των ανακοινώσεων και απαντήσεων σε 
δημοσιεύματα, 

τη μέριμνα για τον προγραμματισμό και την οργάνωση 
της προβολής του Τ.Ε.Ι. στο εξωτερικό, ιδίως με την έκ¬ 
δοση ειδικών πληροφοριακών εντύπων, 
τη μέριμνα για την υπογραφή και υλοποίηση συμφω¬ 
νιών με ξένα ιδρύματα, η συγκέντρωση και διανομή προ¬ 
γραμμάτων επιστημονικών ανταλλαγών, καθώς και προ¬ 
γραμμάτων της Ευρωπαϊκής Ένωσης και άλλων διεθνών 
Οργανισμών, 

την παροχή πληροφοριών σε όλους τους ενδιαφερομέ¬ 
νους σχετικά με Ιδρύματα Τριτοβάθμιας Εκπαίδευσης 
των χωρών Μελών της Ευρωπαϊκής Ένωσης και την ενη¬ 
μέρωση όλων των μελών του Τ.Ε.Ι. για τις δυνατότητες 
που παρέχουν τα διάφορα προγράμματα της Ευρωπαϊ¬ 
κής Ένωσης, 

τη μέριμνα για την οργάνωση της υποδοχής και παρα¬ 
μονής των αλλοδαπών επιστημόνων που προσκαλούνται 
από το Ίδρυμα, 

την τήρηση της ξενόγλωσσης αλληλογραφίας, τη διε¬ 
νέργεια των απαιτούμενων μεταφράσεων και την κάλυψη 
της διερμηνείας. 

Άρθρο 7 

Αυτοτελές Τμήμα Εκδόσεων και Βιβλιοθήκης 
Στην αρμοδιότητα του Αυτοτελούς τμήματος Εκδόσε- 

ων και Βιβλιοθήκης, υπάγονται άλατα θέματα που έχουν 
σχέση με: 

τη μορφοποίηση, εκτύπωση, αποθήκευση και διακίνηση 
των διδακτικών συγγραμμάτων και σημειώσεων του 
Τ.Ε.Ι., 

την παραλαβή, αποθήκευση και διακίνηση, των βιβλίων 
του εμπορίου προς τους σπουδαστές, 
τη μορφοποίηση και έκδοση του πάσης φύσεως έντυ¬ 
που υλικού του Τ.Ε.Ι. ήτοι οδηγού σπουδών, υλικού δια¬ 
φήμισης των διαφόρων εκδηλώσεων, ημερίδων, σεμινα¬ 
ρίων, επιστημονικών διαλέξεων, προσκλήσεων καθώς και 
των πορισμάτων των εκδηλώσεων αυτών, με την προϋπό¬ 
θεση ότι για την πραγματοποίησή τους θα υπάρχει έγκρι¬ 
ση από το συμβούλιο του Τ.Ε.Ι., 
τη μαζική αναπαραγωγή εγγράφων των διοικητικών 
υπηρεσιών του Τ.Ε.Ι. και την εκτύπωση των εντύπων που 
είναι αναγκαία για την λειτουργία τους καθώς και την 
εκτύπωση των εντύπων των χορηγούμενων πτυχίων και 
κάθε άλλο θέμα που από τη φύση του ανάγεται στην αρ¬ 
μοδιότητα του Τμήματος, 

τηνοργάνωση και λειτουργία κεντρικής βιβλιοθήκης και 
τον συντονισμό λειτουργίας των βιβλιοθηκών κάθε τμή¬ 
ματος σπουδών, 

την οργάνωση και λειτουργία του κεντρικού αναγνω¬ 
στηρίου και δανειστικού τμήματος για τους σπουδαστές 
και τους εργαζόμενους του Τ.Ε.Ι., 
τον εμπλουτισμό της βιβλιοθήκης με βιβλία, περιοδικά, 
μελέτες επιστημονικές επετηρίδες και κάθε φύσης υλικό, 
οπτικοακουστικά συστήματα και γενικότερα με κάθε φύ¬ 
σης εξοπλισμό που επιβάλλεται από διεθνή πρότυπα, 
τη μέριμνα για την ταξινόμηση και τεκμηρίωση του υλι¬ 
κού των βιβλιοθηκών του Τ.Ε.Ι. σύμφωνα με τα διεθνώς 
καθιερωμένα συστήματα, 

την αξιολόγηση, κατάρτιση και υλοποίηση προγράμμα¬ 
τος προμήθειας βιβλίων και άλλου υλικού για τον εμπλου¬ 
τισμό της κεντρικής βιβλιοθήκης και των βιβλιοθηκώντων 
τμημάτων σπουδών, 

τη μέριμνα για την σύνδεση της βιβλιοθήκης (μέσω προ¬ 
γραμμάτων πληροφορικής) με άλλες βιβλιοθήκες της χώ¬ 
ρας αλλά και άλλων χωρών. 

Άρθρο 8 

Αυτοτελές Τμήμα Ερευνητικών προγραμμάτων 

Στην αρμοδιότητα του Τμήματος αυτού υπάγονται όλα 
τα θέματα που έχουν σχέση με τη διοικητική υποστήριξη 
της ερευνητικής δραστηριότητας των αποφάσεων της 
επιτροπής ερευνών και ιδίως: 

τη μέριμνα για την παρακολούθηση της λογιστικής και 
διαχειριστικής κίνησης του ειδικού λογαριασμού καθώς 
και την πληρωμή των δαπανών, σύμφωνα με τις κείμενες 
διατάξεις. 

τη γραμματειακή στήριξη της επιτροπής, 
τη μέριμνα για την εκτέλεση των αποφάσεων της επι¬ 
τροπής. 

τη μελέτη και επεξεργασία των κατευθύνσεων που προ¬ 
διαγράφει η επιτροπή και η υποβολή στην επιτροπή προ¬ 
τάσεων για νέες κατευθύνσεις. 

Άρθρο 9 

Αυτοτελές Τμήμα Περίθαλψης και Κοινωνικής Μέριμνας 

Στην αρμοδιότητα του Τμήματος αυτού υπάγονται όλα 
τα θέματα που έχουν σχέση με: 
την παροχή πρωτοβάθμιας υγειονομικής φροντίδας και 


περίθαλψης στους σπουδαστές και το πάσης φύσεως 
προσωπικό του Ιδρύματος. 

τον έλεγχο και θεώρηση των βιβλιαρίων ιατροφαρμα¬ 
κευτικής περίθαλψης και τον κατ’ οίκον έλεγχο των ασθε- 
νούντων υπαλλήλων και εκπαιδευτικών σύμφωνα με την 
ισχύουσα νομοθεσία. 

την άσκηση υγειονομικού ελέγχου στο εστιατόριο και 
το κυλικείο του Ιδρύματος σε συνεργασία με την αρμόδια 
υπηρεσία της Νομαρχίας. 

την τήρηση βιβλίου κινήσεως των σπουδαστών και του 
προσωπικού, τη διακίνηση της σχετικής αλληλογραφίας 
και η εισήγηση μέτρων προς την Διεύθυνση του Ιδρύμα¬ 
τος για την προαγωγή και διασφάλιση της υγείας των 
σπουδαστών και των εργαζομένων και την υγιεινή των 
χώρων του Ιδρύματος. 

τη μέριμνα για την προμήθεια του αναγκαίου φαρμα¬ 
κευτικού υλικού και οργάνων. 

την παροχή των πρώτων βοηθειών. 

την άσκηση πρόληψης για τη διατήρηση, βελτίωση και 
προαγωγή της υγείας των σπουδαστών την υγειονομική 
διαφώτιση, και τη συνεργασία με όλους τους φορείς μέ¬ 
σα στην κοινότητα για θέματα κοινωνικής μέριμνας. 

Όσες από τις αρμοδιότητες αυτές αναφέρονται στη 
Σπουδαστική Αέσχη μεταφέρονται σ’ αυτή αυτοδίκαια με¬ 
τά την λειτουργία της. 

Άρθρο 10 

Αυτοτελές Τμήμα Παιδικού Σταθμού 

Στην αρμοδιότητα του Τμήματος υπάγονται όλα τα θέ¬ 
ματα που έχουν σχέση με τη φύλαξη και διαπαιδαγώγηση 
των παιδιών προσχολικής ηλικίας όλων των υπαλλήλων 
και των σπουδαστών του Τ.Ε.Ι. Αάρισας. 

Άρθρο 11 

Αυτοτελές Τμήμα Αγροκτήματος 

Το Τμήμα Αγροκτήματος αποτελείται από τα ακόλουθα 
Γ ραφεία: 

α) Γραφείο Φυτικής Παραγωγής, Γεωργικών Μηχανη¬ 
μάτων και Αρδεύσεων στην αρμοδιότητα του οποίου υπά¬ 
γονται όλα τα θέματα που έχουν σχέση με τη μέριμνα για 
την υλοποίηση του ετήσιου καλλιεργητικού προγράμμα¬ 
τος και την καλύτερη αξιοποίηση των γεωργικών εκτάσε- 
ωντου Τ.Ε.Ι. Λάρισας, για την προμήθεια συντήρηση, επι¬ 
σκευή των γεωργικών μηχανημάτων και την καλή λει¬ 
τουργία του υπόγειου δικτύου άρδευσης, με σκοπό 
πάντα την εξυπηρέτηση των εκπαιδευτικών αναγκών του 
Τμήματος της ΣΤΕΓ. 

-την επιμέλεια της καλλιέργειας των σιτηρών, αραβοσί¬ 
των. 

- την επιμέλεια της καλλιέργειας μηδικής, οπωρώνα, 
αμπελιού και τη συντήρηση του λειμώνα. 

- την επιμέλεια θεμάτων σχετικών με τα γεωργικά μηχα¬ 
νήματα και την άρδευση των καλλιεργειών. 

β) Γ ραφείο Ζωικής Παραγωγής στην αρμοδιότητα του 
οποίου υπάγονται όλα τα θέματα που έχουν σχέση με τη 
μέριμνα για την αξιοποίηση του Ζωικού κεφαλαίου με 
σκοπό πάντα την εξυπηρέτηση των εκπαιδευτικών ανα¬ 
γκών του τμήματος Ζωικής Παραγωγής της ΣΤΕΓ του 
Τ.Ε.Ι. Λάρισας. 

- την επιμέλεια του Ζωικού κεφαλαίου του βουστασίου 
και αιγοπροβατοστασίου. 

- την επιμέλεια του Ζωικού κεφαλαίου του χοιροστασί¬ 
ου και την επίβλεψη του μικροσφαγείου ζώων. 

Άρθρο 12 

Γραμματεία Προέδρου - Αντιπροέδρου - 
Γενικού Γραμματέα 

Στην αρμοδιότητα της Γραμματείας Προέδρου, Αντι¬ 
προέδρου και Γενικού Γραμματέα που αντιστοιχεί από 
άποψη διοικητικής ιεραρχίας με Τμήμα υπάγονται όλα τα 
θέματα που έχουν σχέση με τη γραμματειακή υποστήρι¬ 
ξη στα όργανα αυτά. Η Γ ραμματεία αυτή υπάγεται ιεραρ¬ 
χικά απ’ ευθείας στον Πρόεδρο του Τ.Ε.Ι. 

Άρθρο 13 

Γ ραμματεία Σχολής 

Στην αρμοδιότητα της Γραμματείας κάθε Σχολής υπά¬ 
γονται όλα τα θέματα που έχουν σχέση με τη διεξαγωγή 
της αλληλογραφίας, την τήρηση πρωτοκόλλου και αρχεί¬ 
ου, την τήρηση πρακτικών των συνεδριάσεων του Συμ¬ 
βουλίου της Σχολής, τη μέριμνα για το συντονισμό των 
Γραμματειών των Τμημάτων για τα κοινά θέματα και γενι¬ 
κά τη διοικητική και γραμματειακή υποστήριξη της Σχο- 
λής. 

Οι Γραμματείες των Σχολών αντιστοιχούν από άποψη 
διοικητικής ιεραρχίας με τμήματα και υπάγονται απ’ ευ¬ 
θείας στο Γ ενικό Γ ραμματέα του Τ.Ε.Ι. 

Άρθρο 14 

Γ ραμματεία Τ μήματος 

Στην αρμοδιότητα της Γραμματείας κάθε Τμήματος 
υπάγονται όλα τα θέματα που έχουν σχέση με τη διεξα¬ 
γωγή της αλληλογραφίας, την τήρηση πρωτοκόλλου και 
αρχείου του Τμήματος, την τήρηση των πρακτικών των 
συλλογικών οργάνων του Τμήματος, την εκτέλεση των 
αποφάσεών τους και την παροχή νομικής στήριξης στα 
όργανα διοίκησης του Τμήματος, την κατάρτιση και τή¬ 
ρηση των μητρώων και των ατομικών φακέλων των σπου¬ 
δαστών, την παρακολούθηση της σπουδαστικής τους κα¬ 
τάστασης (καταχώρηση βαθμολογίας κ.λπ.), τη χορήγη¬ 
ση βεβαιώσεων, πιστοποιητικών και άλλων τίτλων 
σπουδών στους σπουδαστές, τις ορκωμοσίες, τα φοιτητι¬ 
κά δάνεια, τις υποτροφίες, τις φοιτητικές ταυτότητες 
κ.λπ. και γενικά την διοικητική και γραμματειακή υποστή¬ 
ριξη του Τμήματος. 

Οι Γ ραμματείες των Τ μημάτων αντιστοιχούν από άποψη 
διοικητικής ιεραρχίας με Τμήματα και υπάγονται απ’ ευ¬ 
θείας στο Γ ενικό Γ ραμματέα του Τ.Ε.Ι. 

Άρθρο 15 

Παράρτημα Καρδίτσας 

1. Το Παράρτημα Καρδίτσας συγκροτείται από τις ακό¬ 
λουθες μονάδες: 

α) Γ ραμματεία Παραρτήματος 

β) Αυτοτελές Γ ραφείο Εκδόσεων και Βιβλιοθήκης 

γ) Αυτοτελές Γ ραφείο Συντήρησης 

2. Οι αρμοδιότητες του Παραρτήματος κατανέμονται 
στις οργανικές του μονάδες ως εξής: 

αα) Γ ραμματεία Παραρτήματος 

Η Γ ραμματεία του Παραρτήματος παρέχει διοικητική 
και γραμματειακή υποστήριξη για όλα τα θέματα που 
εμπίπτουν στις αρμοδιότητες του Παραρτήματος και 
αντιστοιχεί από άποψη διοικητικής ιεραρχίας με τμήμα. Η 
Γ ραμματεία αυτή υπάγεται ιεραρχικά στο Γενικό Γ ραμ¬ 
ματέα του Τ.Ε.Ι. 

ββ) Αυτοτελές Γ ραφείο Εκδόσεων και Βιβλιοθήκης 

Οι αρμοδιότητες του αυτοτελούς Γ ραφείου Εκδόσεων 


και Βιβλιοθήκης είναι ίδιες με αυτές που αναφέρονται 
στην αντίστοιχη οργανική μονάδα του Τ.Ε.Ι. Λάρισας, 
γγ) Αυτοτελές Γ ραφείο Συντήρησης. 

Οι αρμοδιότητες του Αυτοτελούς Γ ραφείου Συντήρη¬ 
σης του Παραρτήματος Καρδίτσας είναι ίδιες με αυτές 
που αναφέρονται στην αντίστοιχη οργανική μονάδα του 
ΤΕΙ Λάρισας. 

ΜΕΡΟΣ ΔΕΥΤΕΡΟ 

ΠΡΟΣΩΠΙΚΟ 

ΚΕΦΑΛΑΙΟ Α' 

ΘΕΣΕΙΣ ΠΡΟΣΩΠΙΚΟΥ ΜΕ ΘΗΤΕΙΑ 

Άρθρο 16 

Γενικός Γραμματέας 

Η μία (1) θέση Γενικού Γραμματέα με βαθμό 2ο διέπεται 
από τις διατάξεις των άρθρων 22 παρ. 3του Ν. 1404/1983 (Α' 
173), 71 παρ. 2του Ν. 1566/85 (Α' 167), του άρθρου 14της Ε5/ 
1585/20.3.1984 απόφασης του Υπουργού Εθνικής Παιδείας 
και Θρησκευμάτων (Β' 191) και της Ε5/138/20.1.1999 από- 
φασηςτου ίδιου Υπουργού (Β' 60), όπως ισχύουν κάθε φορά. 

ΚΕΦΑΛΑΙΟ Β' 

ΜΟΝΙΜΟ ΠΡΟΣΩΠΙΚΟ 

Άρθρο 17 

Κατηγορίες και κλάδοι προσωπικού 

Α. Οι κατηγορίες και οι κλάδοι κατά κατηγορία των μό¬ 
νιμων υπαλλήλων του Τεχνολογικού Εκπαιδευτικού Ιδρύ¬ 
ματος (Τ.Ε.Ι.) Λάρισας ορίζονται ως εξής: 

1. Κατηγορία Πανεπιστημιακής Εκπαίδευσης (Π.Ε.): 
Κλάδοι 

α) Π.Ε. Διοικητικού Οικονομικού 

β) Π.Ε. Γεωτεχνικού 

γ) Π.Ε. Μεταφραστών-Διερμηνέων 

δ) Π.Ε. Βιβλιοθηκονομίας 

ε) Π.Ε. Ιατρών 

στ) Π.Ε. Μηχανικών 

ζ) Π.Ε. Κοινωνικών Υπηρεσιών 

η) Π.Ε. Πληροφορικής 

θ) Π.Ε. Επικοινωνίας και Μ.Μ.Ε. 

2. Κατηγορία Τεχνολογικής Εκπαίδευσης (Τ.Ε.): Κλάδοι 
α) Τ.Ε. Διοικητικού Λογιστικού 

β) Τ.Ε. Τεχνολογικών Εφαρμογών 

γ) Τ.Ε. Νοσηλευτικής 

δ) Τ.Ε. Πληροφορικής 

ε) Τ.Ε. Βιβλιοθηκονομίας 

στ) Τ.Ε. Τεχνολογίας Γεωπονίας 

ζ) Τ.Ε. Γραφικών Τεχνών και Καλλιτεχνικών Σπουδών 

η) Τ.Ε. Βρεφονηπιοκομίας 

3. Κατηγορία Δευτεροβάθμιας Εκπαίδευσης (Δ.Ε.): 
Κλάδοι 

α) Δ.Ε. Διοικητικών Γραμματέων 
β) Δ.Ε. Τεχνικών διαφόρων Ειδικοτήτων 
γ) Δ.Ε. Χειριστών Μηχανημάτων Αναπαραγωγής 
δ) Δ.Ε. Προσωπικού Η/Υ 

4. Κατηγορία Υποχρεωτικής Εκπαίδευσης (Υ.Ε.) Κλάδοι 
α) Υ.Ε. Επιμελητών 

β) Υ.Ε. Προσωπικού Καθαριότητας 
γ) Υ.Ε. Φυλάκων - Νυκτοφυλάκων 

Άρθρο 18 

Διάκριση θέσεων κατά κατηγορίες και κλάδους 
1. Οι θέσεις των μονίμων υπαλλήλων του Τεχνολογικού 

Εκπαιδευτικού Ιδρύματος (Τ.Ε.Ι.) Λάρισας κατανέμονται 
κατά κατηγορίες και κλάδους, και διαβαθμίζονται ως 
εξής: 

Α' Κατηγορία Πανεπιστημιακής Εκπαίδευσης (ΠΕ) 
α) Κλάδος ΠΕ Διοικητικός - Οικονομικός: Είκοσι εννέα 
(29) θέσεις με βαθμό Δ'-Α' και μία (1) προσωρινή 
β) Κλάδος Πληροφορικής: Εννέα (9) θέσεις με βαθμό 

Δ'-Α' 

γ) Κλάδος Π.Ε. Μεταφραστών-Διερμηνέων: Μία (1) θέ¬ 
ση με βαθμό Δ'-Α' και μία (1) προσωρινή 
δ) Κλάδος Π.Ε. Ιατρών: Μία (1) θέση με βαθμό Δ'-Α' 
ε) Κλάδος Π.Ε. Γεωτεχνικού: Μία (1) θέση με βαθμό Δ'- 
Α' 

στ) Κλάδος Π.Ε. Βιβλιοθηκονομίας: Τρεις (3) θέσεις με 
βαθμό Δ'-Α' 

ζ) Κλάδος Π.Ε. Μηχανικών: Δύο (2) θέσεις με βαθμό Δ'- 
Α' 

η) Κλάδος Π.Ε. Κοινωνικών Υπηρεσιών: Μία (1) θέση με 
βαθμό Δ'-Α' 

θ) Κλάδος Π.Ε. Επικοινωνίας και Μ.Μ.Ε.: Δύο (2) θέσεις 
με βαθμό Δ'-Α' 

Β' Κατηγορία Τεχνολογικής Εκπαίδευσης (ΤΕ) 
α) Κλάδος ΤΕ Διοικητικός - Λογιστικός: Τριάντα εννέα 
(39) θέσεις με βαθμό Δ'-Α' και μία προσωρινή 
β) Κλάδος ΤΕ Τεχνολογικών Εφαρμογών: Οκτώ (8) θέ¬ 
σεις και δύο (2) προσωρινές με βαθμό Δ'-Α' 
γ) Κλάδος Τ.Ε. Νοσηλευτικής: Επτά (7) θέσεις με βαθμό 
Δ'-Α' 

δ) Κλάδος Τ.Ε. Πληροφορικής: Δώδεκα (12) θέσεις με 
βαθμό Δ'-Α' 

ε) Κλάδος Τ.Ε. Βιβλιοθηκονομίας: Επτά (7) θέσεις με 
βαθμό Δ'-Α' 

στ) Κλάδος Τ.Ε. Τεχνολόγων Γεωπονίας: Οκτώ (8) θέ¬ 
σεις με βαθμό Δ'-Α' 

ζ) Κλάδος Τ.Ε. Γραφικών Τεχνών και Καλλιτεχνικών 
Σπουδών: Δύο (2) θέσεις με βαθμό Δ'-Α' 
η) Κλάδος Τ.Ε. Βρεφονηπιοκόμων: Δύο (2) θέσεις με 
βαθμό Δ'-Α' 

Γ Κατηγορία Δευτεροβάθμιας Εκπαίδευσης (ΔΕ) 
α) Κλάδος Δ.Ε. Διοικητικών Γραμματέων: Τριάντα έξι 
(36) θέσεις με βαθμό Δ'-Α' και πέντε (5) προσωρινές 
β) Κλάδος Δ.Ε. Τεχνικός (διαφόρων ειδικοτήτων): είκο¬ 
σι δύο (22) θέσεις με βαθμό Δ'-Α' 
γ) Κλάδος Δ.Ε. Χειρ. Μηχ. Παραγωγής: Δύο (2) θέσεις 
προσωρινές με βαθμό Δ'-Α' 

δ) Κλάδος Δ.Ε. Χειριστών Η/Υ: Μία(1) θέση με βαθμό Δ'-Α' 
Δ' Κατηγορία Υποχρεωτικής Εκπαίδευσης (ΥΕ) 
α) Κλάδος ΥΕ Επιμελητών: Εννέα (9) θέσεις με βαθμό Ε'- 
Β' και μία (1) προσωρινή 

β) Κλάδος Υ.Ε. Προσωπικού Καθαριότητας: Δέκα επτά 
(17) θέσεις με βαθμό Ε'-Β' 

γ) Κλάδος Υ.Ε. Νυκτοφυλάκων: Τρεις (3) θέσεις με βαθ¬ 
μό Ε'-Β' 

2. Πέραν των ως άνω διαβαθμιζομένων θέσεων, δια¬ 
βαθμίζονται στο βαθμό του Διευθυντή οι ακόλουθες θέ¬ 
σεις εκτός βαθμολογικής κλίμακας, ως εξής: 

α) Δύο (2) θέσεις των κλάδων ΠΕ Διοικητικού - Οικονο¬ 
μικού ή ΤΕ Διοικητικού - Λογιστικού. 

β) Μία (1) θέση των κλάδων ΠΕ Πληροφορικής ή ΠΕ Μη- 
χανικώνή ΤΕ Πληροφορικής ή ΤΕ Τεχνολογικών Εφαρμο¬ 
γών. 


Άρθρο 19 

Προσόντα Διορισμού 

Προσόντα διορισμού σε θέσεις μόνιμου προσωπικού 
του προηγούμενου άρθρου είναι τα κατά περίπτωση προ- 
βλεπόμενα από το Π.Δ. 50/2001 "Καθορισμός των προσό¬ 
ντων διορισμού σε θέσεις φορέων του Δημοσίου τομέα" 
(ΦΕΚ39 Α). 

Άρθρο 20 

Προσωπικό Ιδιωτικού Δικαίου 

Οι θέσεις προσωπικού Ιδιωτικού Δικαίου είναι προσωρι¬ 
νές - προσωποπαγείς με σχέση εργασίας αορίστου χρό¬ 
νου και κατανέμονται ως εξής: 

Κατηγορία Π.Ε. Πανεπιστημιακής Εκπαίδευσης: 

- Κλάδος Π.Ε. Πληροφορικής: Δύο (2) θέσεις 

Κατηγορία Τ.Ε. Τεχνολογικής Εκπαίδευσης 

- Κλάδος Τ.Ε. Διοικητικού - Λογιστικού: Τρεις (3) θέσεις 

- Κλάδος Τ.Ε. Βιβλιοθηκονομίας: Πέντε (5) θέσεις 

- Κλάδος Τ.Ε. Τεχνολογικών Εφαρμογών: Μία (1) θέση 

Κατηγορία Δ.Ε. Δευτεροβάθμιας Εκπαίδευσης 

- Κλάδος Δ.Ε. Διοικητικού Λογιστικού: Τρεις (3) θέσεις 

- Κλάδος Δ.Ε. Προσωπικού Η/Υ: Μία (1) θέση 

Άρθρο 21 

Προϊστάμενοι Οργανικών Μονάδων 

Οι Προϊστάμενοι των οργανικών διοικητικών μονάδων 
ορίζονται σύμφωνα μετις διατάξεις του κεφ. Δ', άρθρα 80 
και επόμενα του Ν. 2683/1999 (ΦΕΚ 19 Α'). 

Άρθρο 22 

Προϊστάμενοι Διευθύνσεων 

1. Των Διευθύνσεων Διοικητικού και Οικονομικού 
προΐστανται υπάλληλοιτου Κλάδου ΠΕ Διοικητικού Οικο¬ 
νομικού ή υπάλληλος του κλάδου ΤΕ Διοικητικού - Λογι¬ 
στικού. 

2. Της Διεύθυνσης Πληροφορικής και Τεχνικών Υπηρε¬ 
σιών προΐσταται υπάλληλος των κλάδων ΠΕ Πληροφορι¬ 
κής ή ΤΕ Πληροφορικής ή ΠΕ Μηχανικών ή ΤΕ Τεχνολογι¬ 
κών Εφαρμογών. 

Άρθρο 23 

Προϊστάμενοι Τμημάτων 

1. Στα Τμήματα των Διευθύνσεων Διοικητικού, Οικονο¬ 
μικού , της Γ ραμματείας Προέδρου - Αντιπροέδρων - Γ ενι¬ 
κού Γραμματέα, στις Γραμματείες Σχολών, τις Γραμμα- 
τείες Τμημάτων και του Αυτοτελούς Τμήματος Ερευνητι¬ 
κών Προγραμμάτων προΐστανται υπάλληλοι των κλάδων 
ΠΕ Διοικητικού Οικονομικού ή ΤΕ Διοικητικού Λογιστικού, 
και εφ’ όσον δεν υπάρχουν υπάλληλοι των κλάδων αυτών 
υπάλληλοι του κλάδου ΔΕ Διοικητικών Γραμματέων. 

2. Του Αυτοτελούς Τμήματος Περίθαλψης και Κοινωνι¬ 
κής Μέριμνας προΐσταται υπάλληλος του κλάδου ΠΕ Ια¬ 
τρών, ή υπάλληλος του κλάδου ΤΕ Νοσηλευτικής. 

3. Του Τμήματος Μελετών - Κατασκευώντης Διεύθυνσης 
Πληροφορικής και Τεχνικών Υπηρεσιών προΐσταται υπάλ¬ 
ληλος των κλάδων ΠΕ Μηχανικών ή ΤΕ Τεχνολόγων Εφαρ¬ 
μογών και του Τμήματος Συντήρησης της ίδιας Διεύθυν¬ 
σης καθώς και του αυτοτελούς Γ ραφείου Συντήρησης του 
Παραρτήματος Καρδίτσας προΐσταται υπάλληλος των 
κλάδων ΠΕ Μηχανικών ή ΤΕ Τεχνολογικών Εφαρμογών. 

4. Του Τμήματος Πληροφορικής προΐσταται υπάλληλος 
των κλάδων ΠΕ Πληροφορικής ή ΤΕ Πληροφορικής. 

5. Του αυτοτελούς Τμήματος Εκδόσεων και Βιβλιοθήκης 

καθώς καιτου ομώνυμου αυτοτελούς Γραφείου του Παρ/τος 
Καρδίτσας, προΐσταται υπάλληλος των κλάδων ΠΕ Βιβλιο¬ 
θηκονομίας ή ΤΕ Βιβλιοθηκονομίας και εφ’ όσον δεν υπάρχει 
υπάλληλος των κλάδων αυτών υπάλληλος των κλάδων ΠΕ 
Διοικητικού Οικονομικού ή ΤΕ Διοικητικού - Λογιστικού. 

6. Του αυτοτελούς Τμήματος Δημοσίων και Διεθνών 
Σχέσεων προΐσταται υπάλληλος των κλάδων ΠΕ Μετα¬ 
φραστών - Διερμηνέων, και εφ’ όσον δεν υπάρχει υπάλ¬ 
ληλος του κλάδου αυτού υπάλληλος των κλάδων ΠΕ Δι¬ 
οικητικού - Οικονομικού ή ΤΕ Διοικητικού - Λογιστικού. 

7. Του αυτοτελούς Τμήματος Παιδικού Σταθμού 
προΐσταται υπάλληλος των κλάδων ΠΕ Κοινωνικών Υπη¬ 
ρεσιών ή ΤΕ Βρεφονηπιοκόμων, και εφ’ όσον δεν υπάρχει 
υπάλληλος των κλάδων αυτών υπάλληλος του κλάδου 
Π.Ε. Διοικητικού Οικονομικού. 

8. Του αυτοτελούς Τμήματος Αγροκτήματος προΐστα- 
ται υπάλληλος του κλάδου ΠΕ Γεωτεχνικού ή ΤΕ Τεχνο¬ 
λόγων Γεωπονίας ή ΤΕ Τεχνολογικών Εφαρμογών. 

Άρθρο 24 

Προϊστάμενοι Γ ραφείων 

α) Του Γ ραφείου Φυτικής Παραγωγής του Αυτοτελούς 
Τμήματος Αγροκτήματος προΐσταται υπάλληλος του κλά¬ 
δου ΤΕ Τεχνολογικών Εφαρμογών ή ΤΕ Τεχνολογίας Γε¬ 
ωπονίας. 

β) Του Γραφείου Ζωικής Παραγωγής του Αυτοτελούς 
Τμήματος Αγροκτήματος προΐσταται υπάλληλος του κλά¬ 
δου ΤΕ Τεχνολογίας Γεωπονίας ή ΤΕ Τεχνολογικών Εφαρ¬ 
μογών. 

Άρθρο 25 

Αναπλήρωση Προϊστάμενων 

Η αναπλήρωση προϊστάμενων των οργανικών υπηρε¬ 
σιακών μονάδων όταν απουσιάζουν, κωλύονται ή δεν 
υπάρχουν γίνεται σύμφωνα με τις διατάξεις του άρθρου 
97τουΝ. 2683/1999 (ΦΕΚ. 12 Α') άρθρου 19παρ.2τουΝ. 
2738/1999 (ΦΕΚ 180 Α). 

ΜΕΡΟΣ ΤΡΙΤΟ 

ΜΕΤΑΒΑΤΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ 

Άρθρο 26 

Κατάργηση προσωρινών θέσεων 

Οι προσωρινές θέσεις μονίμων και με σχέση ιδιωτικού 


δικαίου υπαλλήλων που υφίστανται κατά τη δημοσίευση 
του παρόντος καταργούνται, όταν κενωθούν με οποιοδή- 
ποτετρόπο. 

Άρθρο 27 

Κατάταξη προσωπικού 

1. Οι κατά τη δημοσίευση του διατάγματος αυτού υπη- 
ρετούντες μόνιμοι υπάλληλοι συμπεριλαμβανομένων και 
όσων υπηρετούν σε προσωρινές θέσεις κατατάσσονται 
αυτοδικαίως στους προβλεπόμενους από τον οργανισμό 
αυτό αντίστοιχους κλάδους. Ειδικά οι υπηρετούντες 
υπάλληλοιτων κλάδων ΔΕ Διοικητικού -Λογιστικού καιΔΕ 
Δακτυλογράφων -Στενογράφων κατατάσσονται στον 
κλάδο ΔΕ Διοικητικών Γραμματέων. 

2. Το προσωπικό που κατά τη δημοσίευση του διατάγ¬ 
ματος αυτού υπηρετεί σε προσωρινές θέσεις ιδιωτικού 
δικαίου αορίστου χρόνου παραμένει στις προσωρινές αυ¬ 
τές θέσεις της αντίστοιχης ειδικότητας. 

Άρθρο 28 

Καταργούμενες Διατάξεις 

Κάθε γενική ή ειδική διάταξη που αντίκειται ή ρυθμίζει 
διαφορετικά τα θέματα που διέπονται από τον Οργανισμό 
αυτό, καταργείται. 

Άρθρο 29 
Έναρξη Ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 28 Νοεμβρίου 2002 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΓΕΩΡΓΙΟΣ ΦΛΩΡΙΔΗΣ ΣΤΑΥΡΟΣ ΜΠΕΝΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΝΙΚΟΣΓΚΕΣΟΥΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




